als_Latn dik_Latn tur_Latn
aSport- Francezi, Frank Ribery është tallur me rezultatin final të ndarjes së çmimit, gjithashtu duke shprehur tronditje për shkak të mungesës së disa yjeve të Bajern Mynih në FIFA FIFPRO World XI.
Ylli francez ka kritikuar ndarjen e çmimit për lojtarin e vitit, që iu dha Ronaldos dhe nënvizon se lojtari i Real Madridit nuk e ka merituar këtë çmim pasi portugezi nuk ka fituar asnjë trofe gjatë vitit 2013. Reagimi i Riberi ka qenë i qetë pas rezultateve të votimit, duke deklaruar se fitimi i Topit të Artë nuk ka qenë një nga qëllimet kryesore të tij. Por, përtej kësaj Riberi ka shfaqur zhgënjimin e tij gjatë një interviste të dhënë për gazetën gjermane AZ: “Fitova gjithçka munda me Bajern si dhe individualisht, kurse Ronaldo nuk fitoi asgjë”. Më tutje ai ka deklaruar se: “Nuk jam mërzitur që nuk fitova, por gjithsesi kjo dhemb. Unë e meritoja Topin e Artë. Ishte e qartë se Ronaldo do ta fitonte trofeun, të gjithë e kuptuan. Afati i votimit u shty për dy javë. Kjo nuk ka ndodhur asnjëherë. Nuk kishte të bëjë me futbollin, ishte vendim politik”.
Gjithashtu, Riberi ka kritikaur dhe përfshirjen e vetëm tre lojtarëve të Bayern, në krahasim me katër të Barcelonës, pas pes titujve të fituar nga Bajern. Në të njëjtën kohë ai ka shfaqur habinë e tij edhe me mospërfshirjen e lojtarëve të Borusia Dortmund, si Mario Goetze dhe Robert Lewandowsky.
You must be logged in to post a comment Login
als_Latn als_Latn als_Latn eng_Latn